《观前古美人图》
宋代·李新

璧月尘昏琼树秋，无从百媚一回眸。
荼醾香度梅妆冷，鹦鹉声低玉笛幽。
唾背但能知祸水，逢春且莫上迷楼。
归来安守文盐女，不宠无惊共白头。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。